CELEX: 32017D2223
Language: lt
Date: 2017-11-30 00:00:00
Title: 2017 m. lapkričio 30 d. Komisijos įgyvendinimo sprendimas (ES, Euratomas) 2017/2223, kuriuo iš dalies keičiamas Sprendimas 90/177/Euratomas, EEB, kuriuo Belgijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2017) 7860)

2.12.2017   
               
               
                  LT
               
               
                  Europos Sąjungos oficialusis leidinys
               
               
                  L 318/35
               
            KOMISIJOS ĮGYVENDINIMO SPRENDIMAS (ES, Euratomas) 2017/2223
      2017 m. lapkričio 30 d.
      kuriuo iš dalies keičiamas Sprendimas 90/177/Euratomas, EEB, kuriuo Belgijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti
      
         
            (pranešta dokumentu Nr. C(2017) 7860)
         
      
      (Tekstas autentiškas tik nyderlandų ir prancūzų kalbomis)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į Europos atominės energijos bendrijos steigimo sutartį,
      atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
      pasikonsultavusi su Nuosavų išteklių patariamuoju komitetu,
      kadangi:
      
                  (1)
               
               
                  pagal Tarybos direktyvos 2006/112/EB (2) 371 straipsnį Belgija, laikydamasi 1978 m. sausio 1 d. joje taikytų sąlygų, gali ir toliau neapmokestinti tos direktyvos X priedo B dalyje išvardytų sandorių. Pagal tą straipsnį į šiuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
               
            
                  (2)
               
               
                  Komisijos sprendimu 90/177/Euratomas, EEB (3) Belgijai buvo leista naudoti apytikrius įverčius su orlaiviais ir karo laivais susijusių sandorių, nurodytų Direktyvos 2006/112/EB X priedo B dalies 11 ir 12 punktuose, atžvilgiu;
               
            
                  (3)
               
               
                  Belgijai suteikti leidimai, susiję su Direktyvos 2006/112/EB X priedo B dalies 11 ir 12 punktuose nurodytais sandoriais, nėra ribojami laiko atžvilgiu. Siekiant skaidrumo ir teisinio tikrumo, tikslinga nustatyti tų leidimų taikymo trukmę;
               
            
                  (4)
               
               
                  todėl Sprendimą 90/177/Euratomas, EEB reikėtų atitinkamai iš dalies pakeisti,
               
            PRIĖMĖ ŠĮ SPRENDIMĄ:
      1 straipsnis
      Sprendimo 90/177/Euratomas, EEB 2 straipsnio 5 ir 6 punktai pakeičiami taip:
      
         
                     „5.
                  
                  
                     Iki 2020 m. gruodžio 31 d. valstybės institucijų naudojamų orlaivių, įskaitant juose įrengtą ar naudojamą įrangą, tiekimas, modifikavimas, remontas, priežiūra, užsakymas ir nuoma (Tarybos direktyvos 2006/112/EB X priedo B dalies 11 punktas (*1));
                  
               
                     6.
                  
                  
                     Iki 2020 m. gruodžio 31 d. karo laivų tiekimas, modifikavimas, remontas, priežiūra, užsakymas ir nuoma (Direktyvos 2006/112/EB X priedo B dalies 12 punktas).
                  
               
      2 straipsnis
      Šis sprendimas skirtas Belgijos Karalystei.
      
         Priimta Briuselyje 2017 m. lapkričio 30 d.
         
            
               Komisijos vardu
            
            Günther OETTINGER
            
               Komisijos narys
            
         
      
      
         (1)  OL L 155, 1989 6 7, p. 9.
      
      
         (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
      
         (3)  1990 m. kovo 23 d. Komisijos sprendimas 90/177/Euratomas, EEB, kuriuo Belgijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (OL L 99, 1990 4 19, p. 24).